|  |
| --- |
|  hr)bj-sa.gifOPĆINSKI GLASNIKSlužbeno glasilo Općine Šandrovac |
| **Izlazi prema potrebi** | **Šandrovac, 12.06.2020.** | **GODINA 2020.****BROJ 6** |

**K a z a l o**

1. Odluka o odabiru najpovoljnijeg ponuditelja povodom javnog natječaja za obavljanje komunalnih poslova redovnog i interventnog održavanja javne rasvjete na području Općine Šandrovac
2. Odluka o kratkoročnoj pozajmici novčanih sredstava kod Erste bank d.d.

Temeljem članka 48. Zakona  o  komunalnom gospodarstvu  ("Narodne novine" broj 68/18, 110/18, 32/20), članka 10. stavka 3. Odluke o komunalnim djelatnostima na području Općine Šandrovac (KLASA: 363-03/07-20, URBROJ:2123-05-01/07) i članka 34. Statuta Općine Šandrovac ("Općinski glasnik Općine Šandrovac“ broj 02/18, 02/20), povodom javnog natječaja za obavljanje komunalnih poslova redovnog i interventnog održavanja javne rasvjete na području Općine Šandrovac, koji je objavljen na web stranici Općine Šandrovac www. sandrovac.hr, gdje je objavljen cjeloviti javni natječaj sa prilozima, dok je u dnevnom listu „Bjelovarski list“ od 18.05.2020. godine objavljen skraćeni tekst natječaja, Općinsko vijeće Općine Šandrovac na svojoj 27.sjednici održanoj dana 10.06.2020. godine donijelo je sljedeću

**O D L U K U**

**o izboru osobe kojoj se povjerava obavljanje komunalne djelatnosti**

**redovnog i interventnog održavanja javne rasvjete na području Općine Šandrovac**

**u periodu od 2020. -2024. godine**

1. Tvrtki ROTOR d.o.o., Ulica hrvatskog proljeća 10, Bjelovar, povjerava se obavljanje komunalne djelatnosti  redovnog i interventnog održavanja javne rasvjete na području Općine Šandrovac u periodu od 2020.-2024. godine kao jedinom i prihvatljivom ponuditelju, povodom dostavljene ponude broj 10102/2020, u ukupnom iznosu ponude prema priloženom troškovniku koji iznosi 46.009,50 kuna bez PDV-a, odnosno 57.511,88 kuna sa 25% PDV-a.

2. Ugovor o povjeravanju komunalne djelatnosti redovnog i interventnog održavanja javne rasvjete na području Općine Šandrovac, zaključit će općinski načelnik Općine Šandrovac na vrijeme od 4 (četiri) godine od dana stupanja na snagu ove Odluke, a kojim će se utvrditi uvjeti obavljanja komunalne djelatnosti iz točke 1. ove Odluke.

3. Ova Odluka stupa na snagu osmog dana od dana objave u "Općinskom glasniku Općine Šandrovac“.

**O b r a z l o ž e nj e**

Općinski načelnik Općine Šandrovac temeljem ovlaštenja iz članka 5. Odluke o komunalnim djelatnostima na području Općine Šandrovac (KLASA: 363-03/07-20, URBROJ:2123-05-01/07 -u daljnjem tekstu: Odluka) te činjenice da je 10. kolovoza 2020. godine isticao Ugovor o održavanju javne rasvjete na području općine Šandrovac, sklopljen sa Rotor d.o.o. Bjelovar, donio je dana 15. svibnja 2020. godine Odluku o raspisivanju javnog natječaja za obavljanje komunalnih poslova redovnog i interventnog održavanja javne rasvjete na području Općine Šandrovac (KLASA: 363-01/20-03/9, URBROJ:2123-05-03-20-1). Cjeloviti tekst javnognatječaja objavljen je na web stranici Općine Šandrovac www. sandrovac.hr sa prilozima, dok je u dnevnom listu „Bjelovarski list“ od 18.05.2020. godine objavljen skraćeni tekst natječaja.

         Po objavljenom javnom natječaju u predviđenom roku za podnošenje ponuda na javni natječaj (dana 26.05.2020. do 17,00 sati) pristigla je jedna ponuda i to ponuda tvrtke ROTOR d.o.o., Ulica hrvatskog proljeća 10, Bjelovar, broj ponude 10102/2020, u ukupnom iznosu ponude prema priloženom troškovniku koji iznosi 46.009,50 kuna bez PDV-a, odnosno 57.511,88 kuna sa 25% PDV-a.

Povjerenstvo za provedbu postupka prikupljanja ponuda povodom javnog natječaja za izbor osobe kojoj se povjerava obavljanje komunalne djelatnosti redovnog i interventnog održavanja javne rasvjete na području Općine Šandrovac u sastavu Ivana Fočić, dipl.iur., predsjednica vijeća, Miroslav Osmakčić, član povjerenstva, Miroslav Sokolić, član povjerenstva (u daljnjem tekstu: Povjerenstvo) sastalo se dana 28. svibnja 2020. godine u 11,00 sati na javnom otvaranju ponuda u prostoriji vijećnice Općine Šandrovac, nakon usporedbe priložene dokumentacije sa traženom prema uvjetima iz natječajne dokumentacije, zapisnikom je utvrdilo da je ponuda tvrtke ROTOR d.o.o., Ulica hrvatskog proljeća 10, Bjelovar, ujedno jedina i potpuna, te samim time prihvatljiva za naručitelja općinu Šandrovac.

Slijedom svega naprijed navedenog, Općinski načelnik Općine Šandrovac je dana 28. svibnja 2020. godine razmotrio zapisnik Povjerenstva, pa je sukladno članku 10. stavku 2. Odluke, Zaključkom predložio Općinskom vijeću Općine Šandrovac da se obavljanje komunalnih poslova održavanja javne rasvjete na području Općine Šandrovac u periodu od 2020.-2024. godine povjeri tvrtki ROTOR d.o.o., Ulica hrvatskog proljeća 10, Bjelovar.

Ugovor o povjeravanju komunalne djelatnosti redovnog i interventnog održavanja javne rasvjete na području Općine Šandrovac, zaključit će općinski načelnik Općine Šandrovac na kao zakonski zastupnik Općine Šandrovac ovlašten na potpisivanje ugovora na vrijeme od 4 (četiri) godine, a kojim će se utvrditi uvjeti obavljanja komunalne djelatnosti iz točke 1. ove Odluke.

Ova Odluka stupa na snagu osmog dana od dana objave u "Općinskom glasniku Općine Šandrovac“ temeljem članka  114. Statuta Općine Šandrovac.

Slijedom navedenog, te primjenom članka 10. stavka 3. Odluke o komunalnim djelatnostima na području Općine Šandrovac, Općinsko vijeće Općine Šandrovac odlučilo je kao u točki 1. 2 i 3. ove Odluke.

**KLASA: 363-01/20-01/3**

**URBROJ:2123-05-01-20-1**

**U Šandrovcu, 10.06.2020.**

 OPĆINSKO VIJEĆE OPĆINE ŠANDROVAC

            Predsjednik Općinskog vijeća

Miroslav Sokolić, v.r.

Na temelju članka 86. a. Zakona o proračunu („Narodne novine“ broj 87/08, 136/12, 15/15) i članka 34. točka 9. i 23. Statuta Općine Šandrovac („Općinski glasnik Općine Šandrovac“ br. 2/2018, 2/2020.) Općinsko vijeće Općine Šandrovac na 27. sjednici održanoj 10.06.2020. godine donosi:

**O D L U K U**

**o kratkoročnoj pozajmici novčanih sredstava kod**

**ERSTE&STEIERMARKISCHE BANK d.d**

**Članak 1.**

Općinsko vijeće Općine Šandrovac donosi odluku o podizanju kratkoročne pozajmice u iznosu od 4.000.000,00 kuna (slovima: četirimilijunakunainulalipa) kod ERSTE&STEIERMARKISCHE BANK d.d. do 12. mjeseci.

**Članak 2.**

Sredstva će se koristiti za otplatu dospjelih obveza na projektu i investicijskom ulaganju u 2020. godini „Izgradnja i opremanje dječjeg vrtića Šandrovac“, vrijednom 6.469.235,43 kn (slovima: šestmilijunačetiristošezdesetidevettisućadvjestotridesetipetkunai četrdesetitrilipe) i “Građenje i opremanje vatrogasnog doma sa spremištem“ vrijednom 2.630.176,04 kn (slovima: dvamilijunašestotridesettisućastosedamdesetišestkunaičetirilipe) u cilju premošćivanja jaza nastalog zbog različite dinamike priljeva sredstava i dospijeća obveza na projektu.

**Članak 3.**

Otplata sredstava kratkoročne pozajmice iz članka 1. ove Odluke planirana je u jednokratnom iznosu po isplaćenim sredstvima Agencije za plaćanja u poljoprivredi, ribarstvu i ruralnom razvoju za projekt „Izgradnja i opremanje dječjeg vrtića Šandrovac“, sukladno Ugovoru o financiranju projekta KLASA: 440-12/18-07-04-01/0336, URBROJ. 343-2101/01-18-003 od 20. prosinca 2019. godine i Ugovoru o financiranju projekta Građenje i opremanje vatrogasnog doma sa spremištem KLASA: 440-12/18-07-04-01/0297, URBROJ. 343-2110/01-19-003 od 2. listopada 2019. godine.

**Članak 4.**

Sredstva iz članka 1. Odluke planirat će se Izmjenama i dopunama Proračuna za 2020.g. na poziciji 84431 – kratkoročni krediti od tuzemnih kreditnih institucija izvan javnog sektora, a otplata pozajmice planirat će se Izmjenama i dopunama Proračuna Općine Šandrovac za 2020.g. na poziciji 54431- otplata glavnice primljenih kredita od tuzemnih institucija izvan javnog sektora - kratkoročni.

**Članak 5.**

Međusobna prava i obveze za realizaciju kratkoročne pozajmice iz članka 1. ove Odluke bit će regulirani Ugovorom o kratkoročnoj pozajmici.

Ovlašćuje se općinski načelnik Općine Šandrovac za potpisivanje svih akata i instrumenata osiguranja plaćanja u svrhu postupka realizacije kratkoročne pozajmice iz članka 1. ove Odluke.

**Članak 6.**

Odluka stupa na snagu danom donošenja, a objaviti će se u „Općinskom glasniku Općine Šandrovac“.

**KLASA: 400-01/20-01/1**

**URBROJ: 2123-05-01-20-1**

**U Šandrovcu, 10.06.2020.**

**OPĆINSKO VIJEĆE OPĆINE ŠANDROVAC**

 **Predsjednik općinskog vijeća**

 ***Miroslav Sokolić* , v.r.**

Za izdavača: Josip Dekalić, Općinski načelnik

Tehnički i izvršni urednik: Sandra Sedlanić

Tel. 043/874-128, Fax; 043/874-366, E-mail:

[www.sandrovac.hr](http://www.sandrovac.hr)

Naklada: 10 primjeraka

Tisak: Općina Šandrovac, Jedinstveni upravni odjel